cyanic-selkie/wikianc huggingface dataset:
Høyere allmennskole
Høyere allmennskoler er en betegnelse på skoler som bestod av både middelskole (realskole fra 1935) og gymnas. Høyere allmennskoler ble opprettet som følge av lov i 1869, men bygger på eldre tradisjoner. De var for det meste kommunale, men kunne også være statlige. I 1964 skilte realskolen og gymnaset lag. Realskolen ble til ungdomsskolen, som en del av den niårige grunnskolen. Gymnasene fortsatte som selvstendige skoler drevet av fylkeskommunene. I 1974 ble gymnasene underlagt Lov om videregående opplæring, sammen med de øvrige videregående skoler.
Richard Bienert
Richard Bienert (født 5. september 1881 i Smíchov i Praha i Østerrike-Ungarn, død 2. februar 1949 i Praha) var en ledende tsjekkisk polititjenestemann og politiker. Han var ministerpresident (statsminister) for Riksprotektoratet Böhmen-Mähren fra 19. januar til 5. mai 1945. Etter Annen verdenskrig fikk han en kort fengselsstraff for sin kollaborasjon med nazistene.
Høyere allmennskole
Katedralskoler
Den høyere skolen har lange tradisjoner i Norge. De eldste er katedralskolene i Oslo, Bergen, Fredrikstad, Hamar og Trondheim, som kan føre sin historie tilbake til middelalderen. På 1600-tallet kom også katedralskolen i Kristiansand. Skolene fikk etter hvert betegnelsen lærde skoler eller latinskoler.
St. Edmunds vei (Oslo)
St. Edmunds vei (25-67, 58-60) er en vei på Abbediengen ved Skøyen i bydel Ullern i Oslo. Den går fra Bekkefaret til litt forbi St. Georgs vei, der den ender som blindvei. Det meste av veien går langs Lilleakerbanen på nordsiden.
Høyere allmennskole
Katedralskoler
Katedralskolene var etablert ved domkirkene, opprinnelig med tanke på å utdanne prester. Fra 1629 krevdes det teologisk embetseksamen fra universitetet for å bli ordinert som prest. De som skulle studere på universitetet måtte fra midten av 1600-tallet ha bestått examen artium. De lærde skolene ble regulert ved forordninger i 1739 og 1775. Mot slutten av århundret begynner en gradvis endring av den lærde skolen fra en geistlig latinskole mot en mer verdslig/borgerlig universitetsforberedende skole.
St. Edmunds vei (Oslo)
Veien fikk navn i 1926 etter kong Edmund av East Anglia. Klosteret på Hovedøya var viet til Edmund, og det eide det klosteret som stedsnavnet Abbediengen viser til.
Fernando Silva (badmintonspiller)
Fernando Silva (født 17. desember 1972) er en portugisisk badmintonspiller.
Richard Bienert
Bakgrunn
Richard Bienert var fra en familie av tjenestemenn innen rettsvesenet, og etter å ha tatt juridiske studier ved Karlsuniversitetet i Praha gikk han også selv inn i statstjeneste. Noen av hans forfedre var av tysk-bøhmisk opphav, men de var fullt assimilert i tsjekkisk samfunnsliv.
Politiet
Fra 1906 virket han for polititjenesten i Praha, og i januar 1918 ble han kontortjenestemann for politipresidiet i Praha. Under Første Verdenskrig samarbeidet Bienert tett med den tsjekkiske motstandsbevegelse som etterstrebet løsrivelse fra Østerrike, og etter at staten Tsjekko-Slovakia ble proklamert i oktober 1918 ble han belønnet med utnevnelse til politidirektør i Praha.
Senere, i 1930-årene, ble han dessuten politipresident for hele landsdelen Böhmen.
Etter Münchenavtalen og tyskernes ankomst
Etter at tyskerne tok kontrollen i Tsjekkoslovakia i 1939, ble han arrestert av det tyske Gestapo. Men etter en kort stund ble han sluttet fri etter å ha avlagt lojalitetsløfte. I 1942, etter at Riksprotektoratets ministerpresident (statsminister) Alois Eliáš ble arrestert av Reinhard Heydrich som var kommet på sporet av hans hemmelige kontakter og samarbeide med antinazistiske krefter, ble Bienert utnevnt til innenriksminister av den påfølgende ministerpresident Jaroslav Krejčí.
Ettersom Riksprotektoratet trem til krigens aller siste faser lå såvidt det var utenfor de allierte bombeflys rekkevidde, leverte dets økonomi frem til krigsslutt nesten uforstyrret viktige krigsprodukter.
Davids bror
Davids bror er en roman av Kjell Askildsen, publisert i 1957.
Richard Bienert
Etter Münchenavtalen og tyskernes ankomst
Ministerpresident: I 1945 overtok Bienert etter Krejčí som ministerpresident, som på den tid også var trådt inn som stedfortreder etter den alvorlig syke president Emil Hácha.
Davids bror
Tenåringen Frans opplever brorens langsomme ferd mot døden av leukemi, brorens opposisjon mot foreldrenes religiøse hykleri og samfunnskreftenes maktmisbruk. Samtidig blir han mer og mer klar over sine egne, gryende erotiske følelser.
I 1990 ble romanen publisert sammen med Omgivelser i en dobbelt-utgave.
Høyere allmennskole
Lærde skoler på 1800-tallet
De høyere skolene på 1800-tallet ble regulert av Forordning Angaaende de Lærde Skoler i Danmark og Norge av 7. mai 1809. Forordningen opererte med to typer skoler; fullstendig lærde skoler eller middelskoler. En fullstendig lærd skole var den tradisjonelle latinskolen som hadde til målsetning å forberede til universitetsstudier. En middelskole var en redusert lærd skole, dvs. den manglet latinskolens øverste klassetrinn. Ved inntak måtte elevene være fylt 10 år. Et nytt element med 1809-forordningen var at fagkretsen nå ble utvidet til også å gjelde realfag og moderne språk, i tillegg til klassiske språk og litteratur. I 1814 var det 13 latinskoler i Norge, men kun fire som oppfylte 1809-forordningens krav til fullstendig lærde skoler; Christiania, Bergen, Trondheim og Kristiansand. Etter 1814 kom det kongelige resolusjoner om offentlige (dvs. statlige) lærde skoler og middelskoler i flere norske byer. Også private skoler ble opprettet, bl.a. i Christiania (Overlærer Møllers Institut i 1822 og Hartvig Nissens latin- og realskole i 1843).
Vladimir Mesjtsjerskij
Mesjtsjerskij tjenestegjorde i det russiske innenriksdepartementet I 1872 etablerte han avisen Grazjdanin.
Filosofiåret 1851
Filosofiåret 1851 er en oversikt over hendelser, utgivelser og personer med tilknytning til filosofi i 1851.
Høyere allmennskole
Lov av 1869
I 1869 vedtok Stortinget en ny lov for de høyere skolene, Lov om Offentlige skoler for den høiere Almenndannelse av 17. juni 1869. Loven innførte en oppdeling i middelskole og gymnas. Middelskolen avløste på mange måter de tidligere borgerskolene og borgerlige realskolene.
Middelskolen skulle etter loven være 6-årig (10-16 år), og forutsatte 3 år i allmueskolen først. Dette ble kun i liten grad gjennomført, og de fleste middelskolene hadde egne forskoler, eller bygde på private forskoler. Med 1869-loven fikk også kommunale middelskoler rett til å avholde eksamen. Flere bykommuner, der dette ikke allerede var gjort, etablerte nå middelskoler.
Gymnaset var 3-årig og bygde på bestått middelskoleeksamen. Gymnaset ble nå linjedelt, med latin- og reallinje. Reallinjen la vekt på moderne språk, framfor de klassiske. Examen artium ble fra 1883 avgangseksamen for gymnasene. Før dette hadde det vært opptaksprøve for universitetene.
Lov av 1896
I 1896 kom en ny lov for de høyere skolene, Lov om høiere Almenskoler av 27. juli 1896. Loven reformerte innholdet i den høyere skolen, ved at latinen ikke lenger hadde en så dominerende plass. Loven la også et viktig grunnlag for utviklingen mot en enhetsskole, der man trinnvis kunne avansere fra folkeskolen, gjennom middelskolen til gymnas og ev. universitet.
Middelskolen ble nå 4-årig og bygde normalt på femte folkeskoleklasse, alternativt treårig middelskole etter 7. år i folkeskolen. Gymnaset var fortsatt 3-årig, med reallinje, språklig-historisk linje eller språklig-historisk linje med latin. De høyere allmennskolene kunne etter loven være ”offentlige” (dvs. statlige), kommunale eller private.
Etter at Stortinget i 1920 vedtok at det bare skulle gis statstilskudd til kommunale middelskoler som bygde på avsluttet folkeskole, ble de fleste middelskoler organisert som 3-årige kurs, eller i en del tilfeller 2-årige. Gymnaset var 3-årig.
Landsgymnas i 1914
Fra 1914 fikk man også 4-årige landsgymnas. Landsgymnasene ble opprettet for å kunne gi bygdeungdommen en mulighet til å ta examen artium. Tidligere var elevene henvist til å ta middelskole og gymnas i byene, noe kun få gjorde. Ved lov av 26. juni 1914 ble 1896-loven tilpasset landsgymnas. I 1915 vedtok Stortinget at det skulle settes i gang landsgymnas på Voss, med oppstart høsten 1916. I perioden fram til 1940 ble det etablert landsgymnas flere steder i landet.
Lov av 1935
I 1935 ble loven om høyere allmennskoler igjen revidert. Betegnelsen middelskole gikk nå ut av bruk og ble erstattet med realskoler. Loven la opp til et større skille mellom realskole og gymnas. Realskolen var fortsatt 3-årig eller 2-årig, mens det vanlige gymnaset i byene ble 5-årig. I praksis var det slik at kursene for de to første klassene i realskolen og gymnaset var identiske. Etter 2. klasse skilte elevene som skulle ta realskoleeksamen og de som skulle gå gymnaset, lag. Det 4-årige landsgymnaset ble opprettholdt.
Reformer i etterkrigstida
I 1939 ble det lagt fram en landsplan for utbygging av realskoler og gymnas på bygdene. Etter krigen ble arbeidet med å gjennomføre planen satt i gang. Landsgymnasene, som ikke allerede var statlige, ble nå overtatt av staten som offentlige landsgymnas. Samtidig ble det startet en rekke nye gymnas. Samordningsnemnda av 1947 vurderte videre utbygging av bygdegymnas og reiste prinsippspørsmålet om gymnasenes framtidige forvaltningstilknytning.
I 1959 ble Samlegymnaskomitéen nedsatt for å drøfte og utrede en videreutbygging av de høyere skolene. Gymnaskapasiteten var for dårlig, særlig på bygdene. Store årskull etter krigen, og innføring av 9-årig grunnskole var faktorer som bidro til større søkning til gymnasene. Komiteen fikk også i sitt mandat i oppdrag å drøfte spørsmålet om interkommunal og/eller fylkeskommunal drift. Komiteen innstilte på at samtlige gymnas burde drives av fylkeskommunene, forutsatt at byene ble innlemmet i fylkeskommunen.
Endringer i 1964
Gymnaset skulle etter 1964- loven normalt være 3-årig, og bygge enten på 9-årig enhetsskole, 2. klasse i 3-årig realskole eller på fullført realskoleeksamen.
Utredninger - Lov om videregående opplæring i 1974
1960-tallet var preget av utredningsarbeide for hele den videregående skolesektoren. For gymnasenes del ble det nedsatt et eget utvalg i 1962, Gymnasutvalget, som skulle vurdere innholdet i og den indre oppbyggingen av gymnaset. Utvalget foreslo at det daværende linjedelte gymnaset skulle erstattes med et gymnas med en kjerne av obligatoriske fag og valgfrie fag.
Meet the Beatles!
Meet the Beatles! er The Beatles' andre LP-utgivelse i USA og deres tredje i Nord-Amerika. Albumet er for det meste sanger fra With The Beatles, allerede gitt ut i Canada under navnet «Beatlemania! With The Beatles». Meet the Beatles! har også «I Saw Her Standing There» fra «Please Please Me» og singelen «I Want to Hold Your Hand»/«This Boy». Bare en sang fra coversang fra With The Beatles, «Till There Was You», kom med i denne omgang.
Høyere allmennskole
Utredninger - Lov om videregående opplæring i 1974
Skolekomiteen (Steen-utvalget) av 1965 behandlet også gymnasene i forbindelse med sin samlede vurdering av de videregående skolene. I 1974 kom Lov om videregående opplæring som samlet alle videregående skoler inn under en felles lov. I 1998 ble de videregående skolene og grunnskolen underlagt samme lov, Lov om grunnskolen og den vidaregåande opplæringa (opplæringsloven).
Richard Bienert
Dom og straff
Etter Annen Verdenskrig ble stilt for retten for forræderi og kollaborasjon med nazistene, men formildende omstendigheter førte til at fengselsdommen ble på bare tre år. Han ble løslatt før tiden i 1947, og døde i Praha to år etter.
Høyere allmennskole
Forstanderskap
Det øverste organ ved de høyere allmennskolene var fra 1739 forstanderskapet, bestående av magistraten, prosten og sognepresten. Fra 1775 ble prosten erstattet av skolens rektor. I loven om høyere allmennskoler i 1869 ble det bestemt at forstanderskapet skulle bestå av et medlem fra magistraten (på landet fogden), skolens rektor og tre representanter oppnevnt av kommunestyret (§ 51). Forstanderskapet valgte selv sin formann. Fra 1896 ble, for de statlige allmennskolenes del, magistrat/fogd erstattet med et medlem oppnevnt av departementet (§ 52). Når det gjaldt de kommunale skolene, skulle bestemmelsene om forstanderskap fattes av kommunestyret med departementets godkjennelse (§ 69).
Ved Lov om høiere almenskoler i 1935 ble også lærerpersonalet representert i forstanderskapet ved de statlige skolene. For de kommunale skolene var vedkommende kommunes skolestyre forstanderskap (§ 39). Forstanderskapet hadde til oppgave å overvåke alt som vedrørte skolen. Dette gjaldt undervisning, økonomi, skolens bygninger og inventar. Det skulle også uttale seg om valg av fag og ansettelser. Fra 1935 skulle forstanderskapet også være bindeleddet mellom skole og hjem (§ 40).
Styre
Med Lov om realskoler og gymnas i 1964 ble forstanderskapet erstattet av et styre. Styret for de kommunale skolene var kommunens skolestyre, for fylkeskommunale skoler fylkesskolestyret og for interkommunale skoler ble styret fastsatt av fylkesskolestyret. For landsdelsskoler, statlige skoler og skoler drevet av flere fylker i fellesskap skulle departementet bestemme styrets sammensetning (§ 30). Ved Lov om videregående opplæring i 1974 ble bestemmelsene gjentatt.
Cristina Sheehan
Cristina Sheehan (født 26. september 1998) er en australsk synkronsvømmer.
Høyere allmennskole
Rektorkollegium
I henhold til Lov om realskoler og gymnas av 1964 kunne rektorene ved gymnasene i fylket danne et rektorkollegium til behandling av saker som var felles for området (§ 27).
Skoleutvalg
Et nytt organ som ble etablert ved Lov om videregående utdanning i 1974, var skoleutvalg (§ 27). Det skulle etableres skoleutvalg ved hver skole, bestående av 7 medlemmer; 2 fra fylkesskolestyret, 2 fra lærerrådet, 2 fra elevrådet og 1 representant fra det øvrige personalet.
I 1977 kom det nærmere forskrifter om utvalgets funksjon. Det fikk viktige oppgaver innen reglementsutforming, ordningen av undervisning, undervisningstida, forslag til budsjett, valg av lærerbøker og i ansettelsessaker. Bestemmelsene om skoleutvalg ble opprettholdt ved opplæringsloven av 1998 (§ 11-5).
Lærerråd og klasseråd
De høyere allmennskolene hadde bestemmelser om lærerråd, dvs. et råd for lærerne ved skolen, allerede i loven av 1869; ”Ved enhver Skole skal der være et Skoleraad bestaaende af Skolens Rector og de faste Lærere” (§ 44). Dette ble gjentatt i lovene av 1896 og 1935. I Lov om realskoler og gymnas av 1964 ble betegnelsen skoleråd endret til lærerråd (§ 28). Det ble samtidig også anledning til å danne klasseråd, bestående av alle som underviser i samme klasse (§ 28).
Ved Lov om videregående opplæring av 1974 ble det fastslått at alle videregående skoler skulle ha et lærerråd, bestående av rektor og alle lærere med minst halv stilling (§ 29). Loven fastsatte også at det ved hver skole skulle opprette et råd for andre ansatte enn undervisningspersonalet. Rådet skulle være for tjenestemenn som var ansatt for minst ett år og som ikke var medlem av lærerrådet (§ 30).
Elevråd
Når det gjaldt elevmedvirkning i skolen, fikk gymnasene bestemmelser om elevråd ved skolene i 1964 (Lov om realskoler og gymnas, § 29). Dette ble ytterligere befestet og bygget ut ved Lov om videregående opplæring i 1974. Hver videregående skole skulle da etablere et elevråd, med minst ett medlem pr. tjuende elev (§ 11-6). Det skulle også holdes allmøte dersom elevrådet eller en femtedel av elevene ønsket det. I opplæringsloven av 1998 ble bestemmelsene om elevråd opprettholdt (§ 11-6).
Arkiv
Arkivene etter de høyere allmennskolene er ofte rikholdige og inneholder dokumentasjon knyttet til elevene, personalet og skolens øvrige drift. Arkivmaterialet består blant annet av møtebøker etter skolenes ulike organer (forstanderskap, skoleutvalg, lærerråd osv.), saks- og korrespondansearkiv, kopibøker, inventarprotokoller og ulike typer regnskapsserier. Arkivene inneholder elevdokumentasjon av forskjellig slag; eksamensprotokoller og andre typer karakterprotokoller, klasselister, dagbøker og andre typer elevregistre. Dokumentasjon om lærere og øvrig personale vil finnes i personalmapper og andre registre. Arkivene etter skolene inneholder også ofte fotografier, både klassebilder, portretter og foto fra undervisningen. Skolene har også ofte samlet avisutklipp fra skolens virke. Det har også som regel vært elevforeninger og gymnassamfunn ved de høyere allmennskolene, og disse har skapt egne arkiver (privatarkiver), med møtebøker og som regel håndskrevne elevaviser.
Arkivene etter de høyere allmennskolene er ofte avlevert til fylkesarkiv, som en del av arkivene etter dagens videregående skoler. Arkivene kan også være avlevert til interkommunalt arkiv eller byarkiv. Arkivene kan også fortsatt være oppbevart på den enkelte skole. Arkivene etter skolene vil i hovedsak være offentlig tilgjengelige. Personsensitiv informasjon vil være sperret for innsyn, for andre enn den med innsynsrett, i 60 år.
Marshalling
Marshalling er innen informatikk prosessen med å transformere minnepresentasjonen av et objekt til et dataformat som er egnet for lagring eller overføring, og er vanligvis brukt når data må flyttes mellom ulike deler av et dataprogram eller fra et program til et annet.
Marshalling ligner på serialisering og er brukt til å kommuniserere til fjerne objekter med et objekt, i dette tilfelle et serialisert objekt. Det forenkler kompleks kommunikasjon, ved å bruke objekter til å kommunisere i stedet for primitiver. Det motsatte av marshalling blir kalt demarshalling.
Unix domain socket
En Unix domain socket er et endepunkt i datakommunikasjon hvor prosesser innenfor samme operativsystem overfører data. Liksom navngitte pipes, støtter Unix domain sockets sikker overføring av en strøm av bytes (SOCK_STREAM) (TCP). De støtter vanligvis også sikker og ordnet overføring av datagrammer (SOCK_SEQPACKET) eller uordnet og usikker overføring av det samme (SOCK_DGRAM) (UDP). Unix domain sockets har siden 1988 vært en standardkomponent i POSIX (POSIX 1).
Rose Stackpole
Rose Stackpole (født 25. mai 1995) er en australsk synkronsvømmer.
Hun representerte Australia under Sommer-OL 2016 i Rio de Janeiro, der hun ble nummer 8 i lagkonkurransen.
Willie Francis
Willie Francis (født 12. januar 1929 i St. Martinville i Louisiana i USA, død der 9. mai 1947) var en afro-amerikansk borger som ble dømt til døden ved elektrosjokk av delstaten Louisiana. Han er mest kjent for å være den første amerikaneren som overlevde gjennomføring av elektrosjokk i USA.
I 1945 (i en alder av 16 år) ble Francis tiltatt for å drepe en apotek-eier i St. Martinville. Drapet på apotek-eieren forble uløst i ni måneder, frem til august 1945 da Francis ble arrestert i Texas, i forbindelse med en urelatert kriminell hendelse. Til tross for to separate skriftlige tilståelser, erklærte seg Francis ikke skyldig under rettssaken mot ham. Han ble dømt til døden og forsøkt henrettet i den elektriske stol i 1946. Vitner til at dødsstraffen ble forsøkt gjennomført rapporterte at Francis hadde skreket at han ikke hadde fått puste. Det viste seg senere at den elektriske stolen hadde blitt koblet til feil av en beruset fangevokter, og Francis ble henrettet året etter. Willie Francis var gjenstand for en dokumentarfilm fra 2006 med tittelen Willie Francis Must Die Again som ble skrevet og regissert av filmskaperen Allan Durand.
Thomas Reidy
Thomas Reidy (født 26. november 1968) er en amerikansk badmintonspiller.
Han representerte USA under Sommer-OL 1992 i Barcelona, der han ble utslått i andre runde i double.
Espen Løken
Løken er utdannet diplombibliotekar og begynte i Saga Petroleum i1980, der han ble hovedtillitsvalgt for Norsk Olje- og Petrokjemisk Fagforbund i i mange år fram til selskapet ble kjøpt opp av Statoil og Norsk Hydro i 1999. Løken satt også som ansattrepresentant i bedriftens styre. Etter dette arbeidet han som forsker ved Fafo inntil han begynte i fagforbundet Industri Energi i 2009. .
Løken har ved siden av en rekke Fafo-rapporter, blant annet skrevet boka «Så samles vi på nettet - om fagbevegelsen og Internett» (2002) og sammen med flere laget brettspillet «1. mai : fagforeningsspillet» og Arbeidslivsquiz.
VM i basketball for menn 1963
VM i basketball for menn 1963 (verdensmesterskapet i basketball for menn) ble arrangert i Brasil i 1963.
The Shaolin Plot
The Shaolin Plot er en Hongkong-kinesisk action- og kampsportfilm fra 1977 regissert av Huang Feng. Filmen er lagt til Kina under Qing-dynastiet. En brutal mandsjurisk prins er fast bestemt på å tilrane seg en samling hemmelige kampsportmanualer som befinner seg ved fire av landets mest velrenommert skoler. Med brutal makt tiltvinger han seg manualene, en for en. Men de to siste befinner seg i et tungt bevoktet Shaolin tempel. Han infiltrerer templet forkledd som en døvstum og vansiret munk, men avsløres etterhvert av en ung wu tang-student som oppsatt på hevne drapet på sin far. Hovedrollene spilles av Chan Sing, James Tien og Sammo Hung. Dette var Hungs første hovedrolle. Han hadde også stuntkoreografi. Filmens originalspråk er kinesisk, men den ble lansert internasjonalt med engelsk dubbet tale.
En restaurert versjon av filmen ble utgitt på Blu-ray av Eureka i 2022.
Benny Lee
Benny Lee (født 5. desember 1965) er en amerikansk badmintonspiller.
Han representerte USA under Sommer-OL 1992 i Barcelona, der han ble utslått i andre runde i double.
Hedda Kronstrand Kvalvåg
Hedda Kronstrand Kvalvåg (født 2002) er en norsk friidrettsutøver som representerer IK Tjalve. Tidligere har hun representert Lambertseter IF og IL Koll.
Hun vant tre NM-gull i tresteg i perioden 2020–2022.
Gudmund Sundby
Gudmund Sundby (født 18. januar 1878 i Ullensaker og død 16. februar 1973 i Trondheim) var en norsk ingeniør og professor i vannkraftmaskiner som gjorde store bidrag til utviklingen av denne teknologien i Norge. Sundby ble utnevnt til professor i Vannkraftmaskiner ved Norges tekniske høyskole (NTH) (nå NTNU) i Trondheim og fikk ansvar for å bygge opp Vannkraftlaboratoriet. Dette stod ferdig i 1917 og er fremdeles i bruk.
Gudmund Sundby ble involvert som fagekspert i anbudskonkurransen for turbiner for Solbergfoss kraftverk som på begynnelsen av 1900-tallet var et av de større kraftverkene under bygging i Norge. På denne tiden var norske vannturbiner ikke spesielt gode, og svenske verksteder kunne tilby turbiner med høyere virkningsgrad. Forskjellige omstendigheter gjorde at de norske turbinfabrikantene Kværner Brug og Myrens Verksted fikk anledning til å lage modellturbiner som ble testet på det nyopprettede Vannkraftlaboratoriet. Etter mange tester og forbedringer av turbinkonstruksjonene oppnådde disse en virkningsgrad som på denne tiden var uovertruffen. Dette er av historikere påpekt å være starten på norsk industris ekspertise på vannkraftturbiner.
Familie og bakgrunn
Gudmund Sundby var sønn av gårdbruker Halvor Gudmundsen Sundby (født 1850 og død 1884) og Gina Jakobsdatter (født 1856). Gudmund Sundby ble gift 30. september 1905 i Kristiania med Aagot Larsen (født 10. februar 1879 og død 28. januar 1944), som for øvrig var datter av skarpretter og laboratorieassistent Theodor Larsen (født 1841 og død 1892) og Anna Lovise Olsen (født 1848).
Turbinregulator
Sundbys viktigste arbeid i årene hos Kværner var utviklingen av ny type turbinregulator. Turbinregulatoren skal sørge for at turbinen holder konstant hastighet selv om pådraget varierer. For en generator tilknyttet en turbin vil det si at pådraget (påslipp av vann) reguleres automatisk ved endret belastning i kraftnettet. Dette vil igjen bety at turtallet (og dermed også frekvensen i kraftsystemet for vekselstrøm) holdes konstant. Sundby utviklet en sentrifugal-pendel konstruksjon hvor pendelvektene er opphengt i bladfjærer og ruller mot et plant underlag.
Professor ved vannkraftlaboratoriet
Den 1. januar 1912 ble Sundby professor i vannkraftmaskiner ved NTH. Han søkte ledelsen ved NTH om midlert til å få bygget et vannkraftlaboratorium, men fikk avslag. Via sitt kontaktlett fikk han forelagt saken for statsminister Gunnar Knudsen (1848–1928). Sundby argumenterte ovenfor Knutsen med at Norge ville tape den teknologiske konkurransen hvis en ikke bygde et eget laboratorium for vannkraftmaskiner. Norske utgyggere av vannkraftverk ville i fremtiden kunne velge turbiner fra andre land, om en ikke fikk bygget opp et nasjonalt kunnskapsmiljø. Argumentet var såpass tungtveiende at den første bevilgningen til laboratoriet ble gitt i 1914. NTH fikk først 150 000 kroner, og bevilgningene fortsatte til laboratoriet var ferdigstilt i 1917.
Turbinene til Solbergfoss kraftverk
Gudmund Sundby ble involvert som fagekspert angående turbiner for Solbergfoss kraftverk. Dette var et stort vannkraftverk som skulle bygges i Glomma ved Sarpsborg. Det var besluttet at staten med Vassdragsvesenet og Oslo kommune skulle bygge kraftverket sammen. I utgangspunktet var det professor i vannkraftbygging Olav Heggstad som hadde trukket Sundby inn i prosjektet. Dette for å få hans hjelp i utformingen av anbudskonkurransen. Rogstad var forøvrig med i byggekomiteen for kraftverket, og var en mann med stort kontaktnett. På grunn av vansker som første verdenskrig skapte ble utenlandske verksteder utelukket fra å være med på anbudskonkurransen for turbinene, enten fordi de var opptatt med krigsviktig produksjon eller blokade. Det ble til at Kværner Brug og Myrens verksted i Oslo, samt to svenske verksteder konkurrerte om oppdraget. Sundby foreslo at verkstedene som ville være med på anbudskonkurransen skulle levere modeller av turbinene. Disse kunne dermed testes på det nyopprettede vannkraftlaboratoriet for dermed å kunne konstatere virkningsgraden.
Det viste seg at Myren og Kværner tilbød turbiner med lavest virkningsgrad, med henholdsvis 83 % og 84 %. Byggekomiteen ble nå mer interessert i de svenske tilbudene, men Sundby mente at de norske turbinene hadde bedre tekniske løsninger og at forbedringer for å oppnå bedre virkningsgrad var mulige. Det ble til at Sundby i alt fikk teste hele 12 turbinmodeller fra de to norske leverandørene. Virkningsgraden ble dermed stadig forbedret for hver modell som ble testet.
Senere ble det utlyst en ny anbudskonkurranse for seks nye turbiner, og i denne omgangen ble hele 12 verksteder rundt om i verden kontaktet. Nå var det de to norske verkstedene som tilbydde turbiner med størst virkningsgrad. Myren garanterte en virkningsgrad på 90 % og Kværner 88,5 %. Omstendighetene førte til at flere modelltester ble utført, og Kværner fikk forbedret virkningsgraden ytterligere. Da turbinene var satt i drift og testet viste det seg at virkningsgraden kom opp i hele 94,6 %. Dette var et svært god resultat.
Motstandskamp
Sundby var fungerende rektor ved NTH fra 25. september 1941 til 8. januar 1942, da Olav Heggstad ble utnevnt til rektor. Sundby var igjen fungerende rektor fra 8. til 19. mai 1945. Etter dette tok Fredrik Vogt, som hadde vært rektor før krigen, over stillingen. Under krigen var Sundby leder for det illegale professorutvalget, mens hans professorkollega Olaf Heggstad valgte en mer pragmatisk holdning. Dette utvalget holdt kontakten med hjemmefrontens ledelse, deltok i gjennomføring av paroler angående blokkering av ledige stillinger ved NTH, samt studentenes boikott av undervisningen fra høsten 1944. På formiddagen den 8. mai ringte Sundby til Heggstads kontor og meddelte at han om noen minutter ville komme for å ta over som rektor. Heggstad svarte at det kunne vel ikke haste så mye, hvor på Sundby svarte «Jeg tenker vi gjør det slik, jeg».
Sundby som foreleser og vitenskapsmann
Undervisningen som Sundby ga var knyttet opp mot industrien, og mye av arbeidet ved vannkraftlaboratoriet handlet om å løse påtrengende oppgaver for norsk industri.
Fethullah Gülen
Fethullah Gülen (født 27. april 1941 i Pasinler, nær Erzurum) er en tyrkisk forfatter, pedagog og muslimsk lærd. Han lever i sjølpålagt eksil i Pennsylvania i USA. Han er grunnlegger av Gülen-bevegelsen, som hovedsakelig er aktiv i utdanning og interreligiøs dialog. Bevegelsen sprer «pasifistisk, moderne islam», ifølge The Economist.
Ng Pak Kum
Ng Pak Kum (født 8. oktober 1968) er en hongkongkinesisk badmintonspiller.
Gudmund Sundby
Sundby som foreleser og vitenskapsmann
Sundby var medlem av Det Kongelige Norske Videnskabers Selskab fra 1928 og av Selskapet til Vitenskapenes Fremme. Han ble utnevnt til ridder av 1. klasse av St. Olavs Orden 1949.
Ng Pak Kum
Han representerte Hongkong under Sommer-OL 1992 i Barcelona, der han ble utslått i andre runde i double.
Fethullah Gülen
Gülen var på TIME Magazines liste over de 100 mest innflytelsesrike personene i verden i 2013.
Gudmund Sundby
Sundby som foreleser og vitenskapsmann
Gudmund Sundby var professor ved NTH til han gikk av i 1952 i en alder av 74 år.
Omoteina
Omoteina er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
En nokså liten, bred og flat, blekt gulbrunlig (i alle fall på døde eksemplarer) bladbiller. På levende eksemplarer er dekkvingene friskt grønne, men dette blekner fort når de dør. Den er skjoldformet, sidene av dekkvingene er utvidete og flate og dekker beina. Pronotum er ikke like utvidet, men dekker hodet slik at det ikke er synlig ovenfra. Dekkvingenes forhjørner er rundet framskutte foran pronotum. Denen arten har en ganske lav forhøyning på dekkvingene. Oversiden er kraftig punktert.
Utbredelse
Arten lever på Hispaniola.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Federica Del Buono
Federica Del Buono (født 12. desember 1994 i Vicenza) er en italiensk friidrettsutøver og terrengløper. Hun har bronse på 1500 meter fra EM i friidrett innendørs 2015 som fremste internasjonale meritt, og hun ble italiensk mester på samme distanse i 2014.
2011
Del Buono fikk gull på 800 meter og 4 × 400 meter stafett ved det italienske studentmesterskapet i friidrett i 2011. Hun deltok også ved studentmesterskapet i terrengløp, der hun endte på 55.-plass.
2012
I det italienske juniormesterskapet innendørs i 2012 kom hun på annenplass på 800 meter. Hun deltok i VM i friidrett 2012, men ble slått ut i innledningsheatet på 1500 meter. I det italienske juniormesterskapet i terrengløp kom hun på sjetteplass.
I det italienske juniormesterskapet i friidrett vant Del Buono 1500 meter, med tiden 4:35,84. Hun deltok i juniorklassen i EM i terrengløp 2012, der hun kom på 40.-plass individuelt og ellevteplass i lagkonkurransen.
2013
Hun ble italiensk juniormester innendørs på både 800 og 1500 meter i februar 2013. Hun ble også juniormester på 6 km terrengløp.
Internasjonalt deltok hun i EM i terrengløp 2013, der hun kom på 25.-plass på 4 km og fjerdeplass i lagkonkurransen, i klassen for junior.
2014
I det italienske U23-mesterskapet (promesse) i terrengløp 2014 vant hun gull individuelt. Hun vant 1500 meter i det italienske U23-mesterskapet utendørs i juni, og hun vant også samme distanse i det italienske mesterskapet utendørs for senior.
Hun vant 1500 meter i U23-middelhavslekene 2014, med tiden 4:14,20, foran Gamze Bulut og Bianca Fernandez. Hun deltok også i EM i friidrett 2014 i Zürich, der hun kom på femteplass på 1500 meter, med ny personlig rekord på 4.07,49.
2015
I februar 2015 ble hun italiensk U23-mester innendørs, på både 800 og 1500 meter. I det italienske mesterskapet innendørs for senior kom hun på annenplass på 3000 meter, kun slått av Giulia Alessandra Viola. Hun deltok også i EM i friidrett innendørs 2015 i Praha, der hun kom på tredjeplass på 1500 meter, et drøyt sekund bak Angelika Cichocka som kom på annenplass.
I desember deltok hun i U23-klassen i EM i terrengløp 2015, der hun kom på syvendeplass individuelt, på 6 km, og Italia fikk her bronse i lagkonkurransen.
2021
I 2021 representerte hun Italia på øvelsen 1500 meter under Sommer-OL 2020 arrangert i Tokyo der hun løp forsøksheat, men ikke kvalifiserte seg til semifinalen.
Norges ambassade i Khartoum
I 1989 tok Omar al-Bashir over makten i Sudan med et militært kupp. Samtidig fikk Norge innsatt sideakkreditert ambassadør til Khartoum, stasjonert ved Norges ambassade i Kairo. Med utviklings- og menneskrettighetsminister Hilde Frafjord Johnson (født 1963) i spissen ble det på slutten av 1990-tallet arbeidet for at Norge skulle ha egen sendemann til det oljerike Sudan. Diplomatiske forbindelser ble formelt opprettet i 1999. Fra 2003 synes her å ha vært egen ambassade, med Stein Undheim (hentet inn fra lignende arbeid i Bagdad) som ambassaderåd og chargé d’affaires. Den nåværende ambassadebygningen ble innviet på våren i 2004, med egen ambassadør stasjonert fra 2005, og samme året ble en fredsavtale signert mellom de stridende i borgerkrigen. Frafjord Johnson ble fra 2011 FNs spesialutsending til nabolandet Sør-Sudan som samme året hadde blitt skilt ut fra Sudan, men naboenes oljekrangel har siden brakt stor uro og Norges ambassadør til Juba, Juba er hovedstaden i Sør-Sudan er nå Hanne-Marie Kaarstad.
Sendemenn til Khartoum
Fra 2004 var her egen ambassade og ambassadør fra 2005
Nome (Egypt)
Nome (fra gresk νομός nomos, «distrikt») var en regional inndeling i distrikter i antikkens Egypt. Hver nome var en egen administrativ enhet med leder (nomark), distriktssymbol, hovedstad, lokale regler og egen beskyttelsesguddom.
Dave Wright
Dave Wright (født 10. april 1965) er en britisk badmintonspiller.
Nome (Egypt)
Geografi
Egypt var inndelt i 42 nomoi der 22 lå i Øvre Egypt og 20 lå i Nedre Egypt. Nummereringen løp som regel dels fra sør mot nord og dels fra vest mot øst. Navnene kan variere litt avhengig av forskjellige tolkninger av hieroglyfene.
Dave Wright
Han representerte Storbritannia under Sommer-OL 1992 i Barcelona, der han ble utslått i andre runde i double.
Nome (Egypt)
Historie
Opprinnelsen til regional inndeling i distrikt fantes allerede i førdynastisk tid (før 3100-tallet f.Kr.) og bunner i de lokale småriker som fantes da. Under Det gamle rike (2650 f.Kr. - 2150 f.Kr.) ble denne inndeling etablert fullt ut. Inndelningen ble først endret i og med den muslimske invasjonen (år 640 e.Kr.).
Antallet distrikt i Øvre Egypt synes alltid å ha vært konstant siden Det gamle rikes tid, mens antallet i Nedre Egypt synes å ha variert noe opp gjennom årene. Under den ptolemaiske periode ble sju nomoi i Midtre Egypt slått sammen til en samlet enhet (heptanomis).
Nildalen sør for Ombos ble iblant også regnet som del av Nubia der Elefantine utgjorde grenseområdet.
Trønderverftet
Trønderverftet er et skipsverft som ble grunnlagt i 1901 i Hommelvik som Hommelvik Værft og Støberi A/S.
I perioden 1960–1970 het verftet A/S Hommelvik Mekaniske Verksted. I 1970 endret det navnet til Trønderverftet A/S. Dette navnet bestod til 1997, da verftet skiftet navn til Norrøna Verft A/S (Boysen Bygg A/S) som bestod til 2000. Norrøna Verft A/S gikk konkurs i november 2000. Et skip som var under bygging ble ferdigstilt av Trondheim verft på Dora i Trondheim. Trondheim verft ble slått konkurs i 2009.
Etter at verftet ble nedlagt, har verftsområdet i Hommelvik vært brukt til oppsamling og lagring av skrapjern før det skipes ut til smelteverk.
Nome (Egypt)
Historie
Niwt (hovedstaden) i hver nome var områdets religiøse og økonomiske sentrum.
Bethune: The Making of a Hero
Handling
Den kanadiske kirurgen Dr. Norman Bethune (spilt av Donald Sutherland) reiser til Kina for å nå Wu Tai-fjellene hvor han skal bygge et nytt sykehus. En rekke flashbacks forteller om en rekke tidligere hendelser fra livet hans. Blant annet hans kamp mot tuberkulose, hans fascinasjon for sosialismen, hans reiser i Russland og i det krigsherjede Spania.
Bethune var gift og skilt fra hans kone Frances, som velger abort i stedet for å oppdra barna deres i hennes ustabile ekteskap. I 1939 hadde Bethune blitt avskjediget fra sykehuset han arbeidet ved i Montreal, etter å ha tett en rekke ukonvensjonelle risikoer.
Heterosoma
Heterosoma er en slekt av fargerike biller som hører til gruppen skarabider (Scarabaeoidea).
Utseende
Middelsstore, litt blanke, brunsvarte gullbasser. «Snuten» (clypeus) er innskåret i midten. Kroppen bredest midt på. Dekkvingene er litt læraktig rynkete.
Levevis
Larvene lever gjerne i råtnende ved eller annet dødt, organisk materiale.
Utbredelse
Slekten er utbredt på Madagaskar.
Heteronychocassis
Utseende
En middelsstor (ca. 8,5 millimeter), bred og flat, brunrød (i alle fall på døde eksemplarer) bladbille med svarte tegninger. I levende tilstand var den trolig mer grønnlig. Den er skjoldformet, sidene av dekkvingene er utvidete og flate og dekker beina. Pronotums rot og midtparti, dekkvingenes forhjørner og kantene av den midtre, opphøyde delen av dekkvingene er svarte. Pronotum er ikke like utvidet, men dekker hodet slik at det ikke er synlig ovenfra. Dekkvingenes forhjørner er rundet framskutte foran pronotum. Denen arten har ikke noen forhøyning på dekkvingene. Oversiden er kraftig punktert.
Levevis
Både larver og voksne lever på planter og eter fra dem.
VM i basketball for menn 1967
VM i basketball for menn 1967 (verdensmesterskapet i basketball for menn) ble arrangert i Uruguay i 1967.
Heteronychocassis
Utbredelse
Arten lever i Fransk Guyana. Den er bare kjent fra typeeksemplaret.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
Allround-VM på skøyter 1954, kvinner
Allround-VM på skøyter 1954, kvinner ble arrangert i Östersund, Sverige den 20. og 21. februar 1954.
Lidija Selikhova fra Sovjetunionen ble verdensmester.
Østergade (København)
Østergade er en gate i Indre By i København. Den går fra Kongens Nytorv til Amagertorv og er en del av Strøget.
I middelalderen lå her Østertorv som gikk helt ned til kysten ved Nikolaj og som hadde byport, kalt Østerport. Under utvidelsen av Ny-København ble porten flyttet til litt nord for Nyboder hvoretter Kongens Nytorv ble anlagt ved Østergades ende. Østergade ble heretter forbindelsesleddet mellom Middelalderbyen og de adelige paleer som ble oppført omkring Kongens Nytorv.
På slutten av 1700-tallet var gaten en av de mest populære for borgerskapet å promenere på, mens den på 1800-tallet var blitt det rette sted å bekjentgjøre en forlovelse. Inntil 1900-tallet var gaten en del av Routen, hvoretter den endret navn til Strøget. I 1962 ble hele Strøget omlagt til byens første gågate, som den gang også var verdens lengste.
Østergade er i dag den fornemme del av Strøget, med eksklusive motebutikker på dyre adresser.
Amie Thompson
Amie Thompson (født 31. januar 1996) er en australsk synkronsvømmer.
Hun representerte Australia under Sommer-OL 2016 i Rio de Janeiro, der hun ble nummer 8 i lagkonkurransen.
Under Sommer-OL 2020 i Tokyo som ble arrangert i 2021, ble hun nummer 20 i duett.
Grazjdanin
Grazjdanin (russisk: Гражданин, «Medborgeren») var en russisk politisk-litterær ultrakonservativ ukeavis, etablert i St. Petersburg i 1872 av fyrst Vladimir Mesjtsjerskij (1839–1914). Avisen representerte den russiske adels og hoffkretsenes interesser. Den forsvarte monarkiet og angrep den liberale presse og revolusjonære bevegelser.
Den var dagsavis 1887–95, ble 1896 atter ukeavis, og opphørte i 1914.
Fjodor Dostojevskij var sjefredaktør for avisen en kortere periode, fra tidlig 1873 til april 1874. I løpet av sin eksistens bragte den bidrag av kjente personer som for eksempel Konstantin Pobedonostsev, Nikolaj Strakhov, Aleksej Pisemski, Nikolaj Leskov, Fjodor Tjuttsjev, Apollon Majkov, Jakov Polonskij, Aleksej Apukhtin og Vasilij Nemirovitsj-Dantsjenko.
Big Bad John
Big Bad John er en amerikansk film fra 1990 regissert av Burt Kennedy.
Hønsestrikk
Prinsipper
Hofstätter formulerte to prinsipper for hønsestrikk:
Forlaget Hønsetryk
For å inspirere andre laget hun en strikkebok, som først ble kalt Strikkemanifestet. Hun prøvde å få gitt boken ut på det venstreradikale forlaget Røde Hane, men de ville ikke gi den ut, og i stedet startet hun sitt eget forlag. Forlaget fikk først navnet Røde Høns som en ironisk «takk for sist» til Røde Hane, men endret etterhvert navnet til Hønsetryk. Den første strikkeboken fikk derfor navnet Hønsestrik. Hun ga tilsammen ut tre bøker om hønsestrikk på dansk. Etter Hønsestrik fulgte Hønsestrik 2 og 3. I 1978 kom en engelsk utgave ut; Everybody’s knitting.
Særpreg
Hønsestrikkbegrepet brukes om fargerike plagg strikket i naturmaterialer, gjerne ull, og gjerne av restegarn. De er ofte strikket på rundpinne, ettersom mange strikkere synes dét er enklere enn å strikke mønstrene også fra vrangsiden (det vil si når man vender på strikketøyet). Fargene som settes sammen er gjerne slike som tradisjonelt «ikke passer sammen». Det er ikke uvanlig å strikke inn navn, årstall eller «deviser» i plaggene. Mønstrene laget man selv, og plaggene hadde ofte border med planter, dyr og mennesker. De var symbolet på 68-generasjonens opprør mot normer, og særlig blant kvinnesakskvinnene på 70-tallet var hønsestrikk populært.
Utbredelse utenfor Danmark
Boken Hønsestrik 3 fra 1975 ble oversatt til norsk og gitt ut av Cappelen i 1976. Den inneholder enkle grunnoppskrifter på vester, skjørt og gensere. Leseren kan selv legge inn de mønstrene og fargene han eller hun ønsker. Et godt eksempel på hvordan hun oppfordrer til kreativ strikking er det Hofstätter kaller fellesstrikketøy. Et strikketøy på rundpinne som skal bli en genser på ligger øverst i garnhaugen, slik at alle som vil kan strikke litt.
Det finnes ikke engelsk oversettelse av begrepet hønsestrikk, men den amerikanske kunstneren Lisa Anne Auerbach har latt seg inspirere, og har kalt det Chicken Strikken. Ved årsskiftet 2012–2013 hadde hun en stor utstilling i Malmø kunsthall, med 25 gensere designet med inspirasjon fra hønsestrikk.
Volodymyr Vakulenko
Volodymyr Volodymyrovytsj Vakulenko (Володимир Володимирович Вакуленко; født 1. juli 1972, død mellom 24. mars og 12. mai 2022) var en ukrainsk lyriker, barnebokforfatter og bidragsyter til Wikipedia, som også var engasjert i frivillig arbeid og motstandsarbeid. Han ble drept under den russiske okkupasjonen i Kharkiv-området i Ukraina i 2022. Vakulenko hadde mottatt prisen Oles Uljanenko International Literary Award, og hadde også blitt tildelt Les Martyrovich-prisen. Den 28. november 2022 ble det bekreftet at liket etter Vakulenko var blitt funnet i en massegrav i Izium-skogen, og identifisert ved hjelp av DNA.
Bortførelse og drap
Den 23. mars 2022 ble Vakulenko bortført av russiske invasjonsstyrker i nærheten av Izium. Han ble drept mens de russiske styrkene okkuperte Kharkiv oblast. Han ble begravet i en massegrav den 12. mai 2022.
Etter at han var død klarte forfatterkollegaen Viktorija Amelina å finne krigsdagboken hans, som han hadde gravd ned i bakgården der han bodde. Hun sørget for at dagboken ble utgitt i bokform våren 2023.
Forfatterskap
Vakulenko mottok en rekke litteraturpriser for sitt arbeid:
Vakulenkos bøker ble oversatt til flere språk: krimtatarisk, belarusisk, tysk, engelsk og esperanto.
Aktivisme og motstandsarbeid
Vakulenko var kjent for sitt patriotiske sinnelag. Fra høsten 2013 var han aktiv i den såkalte «euromajdan»-bevegelsen, som også kalles «verdighetsrevolusjonen». I februar 2014 ble han skadet under demonstrasjoner i Kyiv. Senere engasjerte han seg i frivillig arbeid. Like fra starten av den russiske invasjonen av Ukraina i 2022 engasjerte Vakulenko seg for å bistå de ukrainske væpnede styrkene i Kharkiv oblast på enhver tenkelig måte, og helt til det siste var han fast bestemt på å bli værende i Ukraina for å delta i motstandsarbeidet.
Tribute
Den 22. mai 2023 ble Vakulenko posthumt tildelt Prix Voltaire Special Award 2023; prisen ble delt ut av International Publishers Association.
IPSC World Shoots
World Shoot kan referere til:
Betsys bryllup
Betsys bryllup er en amerikansk film fra 1990, regissert av Alan Alda.
Handling
Eddie Hopper er en entreprenør fra Long Island, New York, med to voksne døtre. En av dem, Betsy, skal snart gifte seg. Men Hopper-familien sliter økonomisk. Men Eddie og kona Lola bestemmer seg likevel for at det er viktig å arrangere et overdådig bryllup for å imponere den velstående familien til mannen som Betsy skal gifte seg med.
Et nytt hus Eddie bygger forårsaker store økonomiske problemer. I desperasjon henvender Eddie seg til sin korrupte svoger, Oscar, men han involverer Eddie med noen lånehaier. En ung mann ved navn Stevie Dee blir sendt for å holde øye med Eddie. Men han vender i stedet blikket mot Connie Hopper, som ikke bare er en politimann, men er også brudens søster.
Deborah Tsai
Deborah Tsai (født 18. desember 1994) er en australsk synkronsvømmer.
Hun representerte Australia under Sommer-OL 2016 i Rio de Janeiro, der hun ble nummer 8 i lagkonkurransen.
Chen Hongyong
Chen Hongyong (født 1. mai 1966) er en kinesisk badmintonspiller.
Han representerte Kina under Sommer-OL 1992 i Barcelona, der han ble utslått i andre runde i double.
Wout van Aert
Han er tre ganger verdensmester i sykkelcross. I 2020 vant han monumentet Milano–Sanremo.
Jakov Polonskij
Jakov Petrovitsj Polonskij (russisk: Яков Петрович Полонский, født 18. desember (g.s.: 6. desember) 1819 i Rjazan, død 30. oktober (g.s.: 18. oktober) 1898 i St. Petersburg) var en russisk dikter.
Po’ boy
thumb|Po'Boy sandwich med reker. En po’ boy er en tradisjonell sandwich fra New Orleans. Den minner om den type sandwich som i andre steder av USA kalles submarines eller bare subs. Den består av kjøtt, fisk eller skalldyr, servert på en baguette. En po’ boy kan bestilles «påkledt» (dressed) med eller uten salat, tomater og majones.
Normalt kan man velge mellom halve og hele po’ boys. En halv po’ boy er 6 tommer (ca. 15 cm) lang og en hel er en fot (ca. 30 cm) lang.
Det mest alminnelige pålegg er stekte reker, østers eller catfish (en alminnelig amerikansk ferskvannsfisk). Vanlig fyll er også skinke og kalkun. Roastbeef serveres varm med stekeskyen (kaldes ofte «vrakgods-po’ boy» fordi den lages av de kjøttstykkene som faller av roastbeefen når den stekes).
Slovenias kvinnelandslag i håndball
Slovenias kvinnelandslag i håndball er Slovenias landslag i håndball for kvinner. Beste resultat er åttendeplass i VM 2003.
Chen Kang
Chen Kang (født 24. november 1965) er en kinesisk badmintonspiller.
Han representerte Kina under Sommer-OL 1992 i Barcelona, der han ble utslått i andre runde i double.
Steve Antin
Steven Howard Antin (født 19. april 1958 i Queens) er en amerikansk regissør, skuespiller og produsent.
Kloritt
Kloritt er et ion som har den kjemiske formelen ClO2- der klor har oksidasjonstall +3. Kloritter er salter av klorsyrling.